অন্য দেবদেবীর মধ্যে নতুন চর্যাপদে রয়েছে হেরুক, সম্বর, কালচক্র, চ-রোষণ, যোগাম্বর, জলেন্দ্র, জম্ভল, ত্রৈলোক্যবিজয়, পরমাশ্ব, বজ্রহুংকার, যমারি, হয়গ্রীব ইত্যাদি নানা দেবদেবীর প্রসঙ্গ। এছাড়া রয়েছে বিভিন্ন গোষ্ঠীদেবতার উলেস্নখ। দেবদেবীর স্ত্ততি করতে গিয়ে এসেছে তাঁদের পোশাক ও অলংকারের বর্ণনা, এসেছে তাঁদের অস্ত্রশস্ত্র ও হাতিয়ার, মুদ্রা ও আসন ইত্যাদির বর্ণনা। শুধু তাই নয়, হিন্দু দেবদেবীর প্রসঙ্গও এসেছে। তাছাড়া নতুন চর্যাপদে বজ্রযানী ধর্মবোধপ্রসূত আদি দেবদেবীরা যেমন আছেন, তেমনি তার বাইরেও অনেক প্রতীকায়িত নতুন দেবদেবী উপস্থাপিত হয়েছে। ড. শাহেদ এসব প্রসঙ্গ বিচার-বিশেস্নষণ ও নিরূপণ করেছেন একান্ত আগ্রহ ও গভীর নিষ্ঠার সঙ্গে। তাঁর এসব আলোচনা ও বিশেস্নষণ থেকে হিন্দু ও বৌদ্ধ পুরাণ নিয়ে তাঁর ব্যাপক অধ্যয়ন ও গভীর জ্ঞানের পরিচয় পাওয়া যায়।